
 Anexa nr. 1 la proiectul de hotărâre nr. ________ din 09.09.2026
CONTRACT DE ASOCIERE
   Nr.                      /
          încheiat între:

MUNICIPIUL CÂMPULUNG PRIN CONSILIUL LOCAL CÂMPULUNG, cu sediul în judeţul Argeş, Municipiul Câmpulung, str. Negru Vodă nr. 127, cod fiscal 4122361, tel. 0248/511034, fax. 0248/510055, e-mail: primarie@primariacampulung.ro reprezentat prin doamna Elena Valerica LASCONI, în calitate de Primar,  şi doamna Violeta IARCA, Director Executiv, denumit în continuare PARTENER

            şi

FEDERAțIA ROMÂNĂ DE CICLISM, cu sediul social în Municipiul Bucureşti, strada Vasile Conta Nr. 16 sector 2 Bucureşti, Cod de Înregistrare Fiscală (C.I.F) nr. RO4193001, Certificat de Identitate Sportivă B/C/00002/2005, cont bancar RO20BREL0002003090370100, deschis la Libra Internet Bank, reprezentată de dl Cătălin-Alexandru SPRÎNCEANĂ, în calitate de Preşedinte, denumită în continuare CO-ORGANIZATOR
            și
ASOCIAŢIA CLUBUL SPORTIV MTB Academy, cu sediul în Bucuresti, Șos. Iancului, Nr. 27 A, Bl. 105 D, Sc. A, Et. 7, Ap. 38, Sector 2, C.I.F. 34299340, IBAN nr. RO88BTRLRONCRT0CO7813601 deschis la Banca Transilvania, reprezentată prin dl. Nicolae Răzvan Jugănaru, în calitate de Președinte, denumită în continuare CO-ORGANIZATOR. 
 

Art. 1. Obiectul contractului:

Parteneriat în scopul organizării de către Federaţia Română de Ciclism şi Asociaţia CLUBUL SPORTIV MTB Academy, în perioada 19–20 septembrie 2026, a competiţiilor sportive „MTB Academy Cup – Trofeul Muscelul”.
Art. 2. Durata contractului:

Prezentul contract intră în vigoare la data semnării lui şi este valabil până la data îndeplinirii tuturor obligațiilor de către părți și realizarea obiectivului contractului
Art. 3. Temeiul juridic       
           Art. 129 alin. 7 lit. f), alin 9 lit. a), art. 139 din OUG 57/2019, art. 14, alin. 4 din Legea nr. 273/2006, privind finanţele publice locale, actualizată, OG 26/2000 privind asociaţiile şi fundaţiile, Legea nr. 69 / 2000 – legea educației fizice și sportului precum și  HCL nr.........../2026.

Art. 4. Principii de colaborare
Principiile care stau la baza prezentului contract sunt transparenţa, iniţiativa, implicarea, colaborarea, perseverenţa, echitatea, competenţa, responsabilitatea, non partizanatul şi respectarea legislaţiei în vigoare.
Art. 5 Obligaţiile părţilor:

FEDERAȚIA ROMÂNĂ DE CICLISM se obligă:
a)  Să informeze de îndată Partenerul - Municipiul Câmpulung, prin Consiliul Local al Municipiului Câmpulung, despre orice modificare care poate apărea până la debutul competiţiei, asupra Licenţei de Organizator şi a Permisului de Organizator pentru eveniment restricţionat, acordate Asociației Club Sportiv MTB Academy; 
b)  Să promoveze, prin mijloace specifice, competiţia sportivă şi să menţioneze că aceasta se desfăşoară în parteneriat cu Primăria Municipiului Câmpulung şi Consiliul Local Municipal, în cadrul competițiilor sportive”, folosind atât însemnele de identitate vizală ce vor fi puse la dispoziţie de Partener cât şi titulatura: ”Primăria şi Consiliul Local al Municipiului Câmpulung – parteneri ai evenimentului”.

ASOCIAŢIA CLUBUL SPORTIV MTB Academy se obligă:
a) să asigure organizarea competiţiei sportive în cele mai bune condiţii, cu respectarea legislaţiei în vigoare şi a Regulamentului competiţiei sportive;

b) să supravegheze desfăşurarea competiţiei sportive, să asigure resursele umane, materiale, instalaţiile, echipamentele şi alte asemenea necesare desfăşurării competiţiei sportive;

c) să asigure promovarea acţiunilor (în mass – media, în presa online, pe reţelele de socializare online, la evenimentele în cadrul cărora va participa);

d) să facă referire pe toate materialele informative care promovează competiţiile sportive la faptul că acesta se desfăşoară în parteneriat cu Primăria Municipiului Câmpulung şi Consiliul Local al Municipiului Câmpulung, folosind titulatura: ”Primăria şi Consiliul Local al Municipiului Câmpulung – parteneri ai evenimentului”;
e) să nu implice financiar Primăria Municipiului Câmpulung în ce priveşte costurile competiţiei sportive, altele decât cele prevăzute în prezentul contract şi orice cheltuială pretinsă peste suma alocată prin contract, de către Organizator sau orice alt terţ în legătură cu prezenta competiţie sportivă, va fi suportată în mod exclusiv de către Organizator;

f) să suporte toate riscurile şi să achite reparaţiile necesare în cazul realizării unor pagube materiale bunurilor proprietatea Municipiului Câmpulung, precum şi terţelor persoane împreună cu bunurile ascestora care au suferit prejudicii create direct sau indirect din activităţile cuprinse în cadrul competiţiilor sportive sportive competiţieil sportive „MTB Academy Cup – Trofeul Muscelul”.
g) să obţină anterior desfăşurării competiţiei sportive de la toate instituţiile specializate şi de profil autorizaţii, avize, licenţelor necesare bunei desfăşurări a competiţiei sportive şi să achite contravaloarea acestora (în eventualitatea în care acestea sunt necesare);

h) este unic răspunzător de respectarea prevederilor regulamentelor Federaţiei Române de Ciclism cu privire la organizarea competiţiei de ciclism şi în special la cele referitoare la securitatea sportivilor, spectatorilor, oficialilor, arbitrilor;

i) participanţii pot lua parte la competiţia sportivă pe baza unei invitaţii primite din partea organizatorului - ASOCIAŢIA CLUBUL SPORTIV MTB Academy şi pot fi acceptate, în cadrul competiţiei, numai după semnarea unei declaraţii pe proprie răspundere;

j) organizatorul îşi asumă întreaga responsabilitate asupra competiţiei sportive, scutind Partenerul – Municipiul Câmpulung, prin Consiliul Local, de orice responsabilitate în legătură cu acţiunile, taxele, cheltuielile, revendicările şi reclamaţiile referitoare la răniri mortale sau altele provenite sau rezultate prin înscrierea sau participarea la competiţia sportivă.

k) să asigure accesul spectatorilor la competiţia sportivă în mod gratuit, în condiţii de maximă siguranţă;

l) să asigure totalitatea măsurilor speciale de siguranţă şi securitate necesare organizării unei asemenea competiţii sportive pentru siguranţa sportivilor, participanţilor, colaboratorilor, a staffului organizatorilor etc., cât şi pentru spectatorii prezenţi la toate acţiunile din cadrul competiţiei sportive, în condiţiile impuse de lege;

m) să respecte traseul competiţiei stabilit de comun acord cu toate instituţiile abilitate în cadrul şedinţei tehnice de la sediul Primăriei Municipiului Câmpulung, adaptat la condiţiile de infrastructură rutieră din Municipiul Craiova şi rezultat în urma propunerilor Organizatorului ASOCIAŢIA CLUBUL SPORTIV MTB Academy  şi a Partenerului - Municipiul Câmpulung;

n) să asigure obţinerea de la toate instituţiile specializate şi de profil a autorizaţiilor şi licenţelor necesare bunei desfăşurări a competiţiei sportive, şi să achite contravaloarea acestora;

o) să asigure asistenţă medicală de urgenţă pe toată durata desfăşurării competiţiilor sportive;

p) să asigure asistenţă privind stingerea incendiilor pe tot parcursul desfăşurării competiţiilor sportive;

r) să se asigure că participanţii vor respecta toate normele legale impuse de autorităţi, conform reglementărilor instituite la nivel naţional şi local în perioada stării de alertă: distanţare socială, termoscanare participanţi, dezinfectanţi, culoare de trecere etc.;
ş) să asigure respectarea dispoziţiilor legislaţiei în materia achiziţiilor publice, în situaţia în care natura, specificul şi conţinutul competiţiei sportive, respectiv o impune, această obligaţie revenindu-i în mod exclusiv;

s) să asigure promovarea competiţiei sportive şi a Municipiului Câmpulung la nivel naţional şi internaţional;

t) să prezinte decontul justificativ/deviz privind suma alocată de către Municipiul Câmpulung prin prezentul contract, urmând ca plata să se realizeze numai după întocmirea procesului-verbal de recepţie a competiţiei sportive, în termen de 30 de zile de la prezentarea facturii şi a documentelor justificative privind cheltuielile efectuate, la registratura Municipiului Câmpulung.

MUNICIPIUL CÂMPULUNG prin CONSILIUL LOCAL MUNICIPAL se obligă:
 a) să aprobe alocarea sumei de 30.000 lei pentru decontarea cheltuielilor privind organizarea  competiţiei sportive „MTB Academy Cup - Trofeul Muscelul”, care vor avea loc în Municipiul Câmpulung, în perioada 19 – 20 septembrie 2026, conform HCL nr................... şi să o achite numai după prezentarea deconturilor justificative/devize şi a facturilor de către ASOCIAŢIA CLUBUL SPORTIV MTB Academy, privind suma alocată, din care vor fi suportate următoarele cheltuieli: - achiziţii cupe diverse categorii, servicii închiriere ecran prezentare - montare, demontare, transport; servicii întocmire documentaţie tehnică şi logistică (elaborare hărţi traseu concurs, elaborare regulament particular concurs, elaborare necesar de arbitraj, elaborare transmitere radiocomunicaţii, măsurători traseu); servicii amenajare traseu concurs, amenajare probe, siguranţă spectatori, închidere zone periculoase, poziţionarea şicanelor pe probe, închidere traseu cu ţăruşi şi bandă avertizoare; servicii cazare sportivi, oficiali şi colaboratori; servicii arbitraj, servicii  măsurători tehnice privind planul de securitate, harta de dispunere a oamenilor de ordine, harta dispunere arbitrii şi staţii radio, amenajare locuri de arbitraje, harta dispunere intervenţie medical, hartă de stingere incendii, descarcerări; servicii oameni de securitate şi ordine; garduri, toalete ecologice; servicii de radiocomunicaţii şi echipamente; asigurare eveniment, permis organizare, cronometraj; cheltuieli neprevăzute; diverse cheltuieli (bandă, ţăruşi, faşete, cauciucuri, închiriere panouri publicitare, baterii, lauri, prezentator, xerox, răcoritoare, materiale delimitare traseu, mape prezentare, listare roll-up, spray, saci menajeri, sfoară, mănuşi, maşină transport, baloţi, extinctoare etc.); materiale publicitare şi de informare (flyere, afişe, lanyard, plan securitate A4, autocolante concurs, autocolante camile, autocolante dreptunghiuri, bannere, panou închidere circulaţie, sacoşe, mash-uri poartă, panouri publicitare, regulament particular); închiriere scenă, podium, sonorizare; servicii ambulanţă, descarcerare, pompieri, tractări; diseminare media, ştiri TV; servicii prezentare; etc.;

b)  să susţină evenimentul pe plan local şi să pună la dispoziţie, cu titlu gratuit, spaţiul (domeniul public) necesar desfăşurării competiţiilor sportive, în perioada 19–20.09.2026;

c)  să sprijine acţiunile întreprinse pentru organizarea şi promovarea evenimentului;

d) să asigure ordinea publică conform Legii  nr. 60/1991 cu sprijinul organelor abilitate în perioada menţionată;

e) să permită distribuirea de materiale promoţionale (flyere, afişe) prin care să se facă referire la faptul că competiţia sportivă este susţinută de Municipiul Câmpulung prin Consiliul Local Municipal şi să susţină mediatizarea acesteia.

Art. 6 Forţa majoră

       Forţa majoră exonereză de răspundere partea care o invocă şi o dovedeşte, părţile fiind obligate să-şi notifice reciproc evenimentul considerat forţă majoră, în 48 de ore de la data producerii acestuia.

 
ART. 7 Litigii
Orice litigiu decurgând din prezentul contract se va soluţiona pe cale amiabilă şi, dacă acest lucru nu e posibil, litigiul se va supune legislaţiei româneşti în vigoare, instanţa competentă fiind instanţa pe a cărei rază teritorială se desfăşoară evenimentul.

Art. 8 Dispoziţii finale

Dispoziţiile prezentului contract se pot modifica prin acte adiţionale, doar cu acordul ambelor părţi.
Comunicările scrise se vor face la adresele sediilor părţilor contractante.

      Prezentul contract conţine un număr de 5 (cinci) pagini şi s-a încheiat într-un număr de 3 (trei) exemplare, câte unul pentru fiecare parte, astăzi ......................, data semnării lui.

	Municipiul Câmpulung,

Primar,

Elena – Valerica LASCONI

Direcția Economică și Fiscală,

Director Executiv,

Violeta IARCA

Serviciul Juridic, Agricol și Relații cu Publicul

și Arhivă

p. Șef serviciu

Consilier juridic

Nicolae CRÎNGUȘ

Control Financiar-Preventiv,
Iuliana Husea, inspector
Compartiment Fonduri Europene,

Politici Publice și Comunicare,

Consilier asistent

Cătălina COMĂNESCU

	FEDERAȚIA ROMÂNĂ DE CICLISM
PREȘEDINTE

_____________________

ASOCIAŢIA CLUBUL SPORTIV MTB Academy
PREŞEDINTE,
____________________




Primar,

Elena – Valerica LASCONI

